El , conosesto anca cofà , ChogoRi o Dapsang, el ze pozisionà inte el grupo del Karakorum che el partégne de so volta a ła cadena de l'Himalaya e el ze, co i so 8611 metri, ła seconda montagna pì alta de ła Tera dopo de l'Everest. El ze pozisionà inte el confin intrà ła parte del Kashmir controłada dal Pakistan e ła Contea Autònoma de Taxkorgan de Xinjiang in Cina. signìfega , ma par ła so dificultà alpinìstega e par el fato che de mèdia par ogni 4 alpinisti che i tenta ła scałada, uno el more. El K2 el ze conosesto anca cofà ła . Intrà i Otomiłe, el K2 el ga el secondo pì alto taso de mortałità de scałada dopo l'Annapurna. L'alpinista Reinhold Messner el ghea indegà che se ze drio parlar de l'Otomiła pì difisiłe da scałare; opinion condividesta anca da altre fonte esperte. La so dificoltà ła ze ła soma de vari fatori: l'estrema ripidesa de tuti i so versanti, ła prezensa de trati de ranpegada inpegnativi arente de ła sima, el no èsarge cuazi totałe de posti boni par canpezar. La sima ła ze stada rivada par ła prima volta da na spedision italiana inte el 31 de lujo del 1954. El nome K2, che el signìfega , o sia ła seconda sima del Karakorum, el ze sta creà da T.G. Montgomery, un menbro del grupo che, guidà da Henry Godwin-Austen, el ghea fazesto mezurasion inte el 1856. El "2" el zera nasesto de fato da un erore de mezurasion de l'altesa de ła sima. Cofà K1 el vegnea indegà el Masherbrum in chel tenpo ma che invese el ze pì baso. Par s-ceta coincidensa el nùmaro 2 el corispondeva parò a ła pozision de ła montagna inte ła lista de łe sime pì alte del mondo e sta motivasion ła ghene ga zustifegà dopo el so mantegnimento. Drio cheło che ghea afermà H. Adams Carter, el nome el saria na denomenasion osidentałe, nasesta da l'union de łe parołe Baltì e , e che dizendo el vero no el vegnaria gnanca doparà da ła popołasion locałe, che ła dòpara "K2", pronuncià . El tèrmano el ze par fin drio ciapar par i Balti el signìfegà de . La dificoltà de l'escałasion del K2 ła ze de fato pì alta de cueła de l'Everest. Oltre che a na forte pendensa, el K2 el prezenta numarévułi pasaji alpinìsteghi difisiłi, rìpidi e de stra-alta cuota, andove ła via normałe par l'Everest ła prezenta cofà dificoltà alpinìstega solché el Hillary step. El K2 el ze par de pì situà in posti distanti da tuta l'ocorensa: el canpo baze el ze a 80 km de destansa a pie da ła pì arente locałità rivàbiłe da veìcułi, Askole, de sti 80 km, 60 i ze da percórar inte el jasaro Baltoro. La latitùdene del K2 ła ze par de pì de 8 gradi pì verso nord in confronto a l'Everest, el che, se da na parte ła indebołise el ìnpito del monson, da l'altro ła rende el clima pì fredo e che pì difisilmente el połe vegner prevedesto: ła montagna ła ze de fato de frecuente sotoponesta al descaenarse de stra-pericułoze tenpeste che łe dura anca vari dì e che in serti ani ła ga inpedio de rivar a ła sima par l'intiera stajon. La dificultà del K2 el ze testimoniada da l'ełevada persentuałe de mal-èziti sul nùmaro totałe de tentativi, conprendeste anca numarévułe vere e pròpie trazèdie. La seconda escałasion el ze avegnesta belché 23 ani dopo de ła prima, o sia inte el 1977. Ła prima scałada invernałe del K2, dopo numarévułi tentativi da parte de vari alpinisti, ła ze avegnesta inte el 16 de zenaro del 2021, fazesta da 10 alpinisti nepałezi.